Eneritz Gorritxategi Lariz

Eneritz Gorritxategi Lariz (Berriz, Bizkaia, 1979ko ekainaren 22a) irakaslea da ogibidez, baita abeslaria, trikitilaria eta feminista aktiboa ere. 

 Ibilbidea 

 Irakasle 
Ingeles filologian lizentziatu zen Euskal Herriko Unibertsitatean eta irakasle dihardu ogibide gisa.

 Trikitilari 
Musika munduan 7 urte zituela hasi zen. Aittitte Jose Mari Larizek soinua jotzen zuen eta harekin etxean eman zituen lehen urratsak. Laster triki klaseak hartzen hasi zen Kepa Junkerarekin eta Iñaki Zabaletarekin, lehenengo Ziortza-Bolibarren eta gero Durangon. Durangon Anbotoko Hauspoa trikitilari taldean ibilitakoa da hastapenetan.

Trikitixa irakasle 16-17 urtez jardun du, Berrizen, Gasteizko trikitixa eskolan eta Murgiako musika eskolan, besteak beste. Txapelketa ugaritan ere ibilia nerabezaroan.

 Erromerietan 
Erromerietan jotzen eta abesten 17 urte bete zituenetik dihardu; hasieran Eneritz eta Edurtzeta bikote bezala, geroago Ene Bada erromeria taldean. 

Ene Bada taldeak bi diska atera zituen: 1999an “Ai ene” diska eta 2000 urtean “Uretik Izotzera”, biak Gaztelupeko Hotsak zigilupean. Ene Bada taldearekin hainbat eta hainbat erromeria alaitu dituzte Euskal Herrian, baita munduan zehar ere: Suitza, Frantzia, AEB, Holanda, Alemania…2007an agur esan zioten taldeari Durangoko Plateruena antzokian.

Ondoren Gorritxategik Kherau Euskal musika taldean, 2016tik 2021era, kontzertu ugari eman eta diska bat argitaratu zuen taldearekin “Phrolk” izenekoa, 2021ean.

 Feminista 
2022ko amaieran Feminismoa ardatz duen Haize arrosa taldearen sortzaileetarikoa izan zen, emakumeari omenaldi gisa eta bertan abestu eta trikitia jotzen du. Bost taldekidetatik lau ibiliak ziren Ene Bada taldean Edurtzeta Ania Albizbeaskoetxea, abeslaria eta perkusionista; David Vallejo Cantero bateria; Marcos Murillo Gil gitarrista, Peio Agirre Gimenez baxua eta Eneritz Gorrotxategi bera trikia eta abeslaria.

2023an lehen diska “Ez dogu zor ezer” (Bagabiga diskoetxea) atera zuten eta 2025ko abenduan ikusiko du argia bigarrenak. Single ugari aterata bitartean; “Tortolaraino”, “Ez dogu zor ezer”, “Barau eta ase”, “Durangak”…Talde honetan emakumea da erdigunea, beraientzat, beraiekin eta beraiengatik abesten eta erreibindikatzen dute.

Gizarteak tortolaraino nauka. Gordinki aldarrikatzen dut feminismoa.

Harrezkero makinatxu bat kontzertu eman ditu taldeak eta lehenengo diskoa ere grabatu dute Ez dugu zor ezer izenburua duena. Disko honek elektro-triki-pop erritmoa dakar eta Doctor Deseo taldeko Francis Diezek ahotsa sartu du; abestiak gizarteak edertasunaren inguruan sortutako kanonak kritikatzea du helburu, gorputz normatiboetatik harago bizitza zoragarriak daudelako eta hori aldarrikatzea eta jagotea bizitza bera defendatzea delako.

Abestiaren berbak Onintza Enbeitak idatzi ditu, baina Miren Agur Meabe, Miren Amuriza, Francis Diez, Itziar Ituño, Juanjo Otero, Marina Ostolaza eta Uxue Santa Eufemiak ere kolaboratu zuten berriztarrekin.

 Bestelako proiektuak 
2018ko abenduan, Berrizko herria lagun “Hator neska-mutil etxera” egitasmoa aurrera atera zuen, euskal kantutegi tradizionala inklusiboa egiteko ahalegin batean. Hainbat eta hainbat herritarrek parte hartu zuten bertan. Guztira, 160 herritar inguru erakarri zituen ekimenak. Zer esana eman zuen proiektua izan zen. Gorrotxategik egin zuen hitzen eta doinuen moldaketa, eta berarekin batera jarri zuten musika Iñaki Elortza, Ion Chavez, Jangitz Larrañaga eta Julen Arzuagak.

 Diskografia 

 Singleak 

 Tortolaraino (2023). Bagabiga 
 Barau eta ase(2024). Bagabiga.
 Durangak (2025). Bagabiga 

 Luzeak 
 Ai ene (1999). Gaztelupeko Hotsak zigilupean. Ene Bada taldearekin.
 Uretik Izotzera (2000). Gaztelupeko Hotsak zigilupean. Ene bada taldearekin.
 Phrolk (2021). Kherau folk taldearekin

 Ez dugu zor ezer (2023). Bagabiga diskoetxean. Haize arroza taldearekin.

 Erreferentziak 

 Kanpo estekak 

 Elkarrizketa: Kantu guztiak feminismoaren ikuspegia ardatz hartuta eginda dagoz  Bizkaie, 2023.12.04
 Elkarrizketa: "Ez dogu zor ezer" lehen diskoa kaleratu du Haize arrosa taldeak, izena Miren Agur Meaberen poema batetik hartuta  Eitb,  2024/02/20 
 Haize-arrosa taldekoek Joseba Argiñanoren "Sukalerrian" saioa girotu zuten 2023.04.03 
 Elkarrizketa: Mezuari garrantzia handia ematen diogu11 Telebista, 2024.01.24 
 Bideoa: Haize -arrosa feat. Moonshine Wagon - Politte (bideoklipa/videoclip/music video) 

Kategoria:Berriztarrak
Kategoria:Emakume trikitilariak
Kategoria:Emakume abeslariak
Kategoria:Trikiti abeslariak
Kategoria:Bizkaiko musikariak
Kategoria:Bizkaiko abeslariak
Kategoria:Euskal Herriko feministak
Kategoria:Emakume irakasleak